הוועדה המיוחדת לפניות הציבור, כנסת 25, פרוטוקול מספר 12, 2023-02-28 00:00

יצחק פינדרוס: שלום וברכה, צוהריים טובים, אני מתכבד לפתוח את ישיבת הוועדה המיוחדת לפניות הציבור

יצחק פינדרוס:  היום ז' באדר 28 בפברואר 2023

יצחק פינדרוס:  אני לא יודע אם זו בעיה ב-28 בפברואר, אבל ב-ז' באדר היה יום לידתו ופטירתו של משה רבנו

יוראי להב-הרצנו: וואלה, גם לידתו וגם פטירתו?     

יצחק פינדרוס: לידתו ופטירתו של משה רבנו

יצחק פינדרוס:  אם תרצה אחר כך יש על זה הרבה מאמרי חז"ל על העניין הזה

יצחק פינדרוס:  אבל אנחנו לא נטריח את כל האנשים שהגיעו לוועדה בעניין הזה, כי אנחנו בישיבת מעקב על זיהוי והנגשת שירותים לתושבי חוץ המתגוררים בישראל כחוק

יצחק פינדרוס:      אני אתחיל אולי בסדר ההפוך ממה שאנחנו עושים תמיד

יצחק פינדרוס:  אני ארצה לשמוע פונים, בעיקר מה שארצה לשמוע זה בנושא של משרד החינוך ועוד משרדים, אבל ארצה להתחיל עם המערך הדיגיטלי הלאומי שבינתיים נודע לנו כאן בוועדה לפני כחודש ימים שיש להם עוד תחום אחריות שהוטל על ידי הממשלה שזה השירות הממשלתי, אז אשמח לשמוע מהם

יצחק פינדרוס:  ביקשתי מהם בפעם הקודמת לבדוק פתרון לדבר, אז אשמח קודם כל לשמוע מהם האם התקדמנו, איפה אנחנו נמצאים במסגרת הפתרון

יצחק פינדרוס:  אל תדאגו, אנחנו נחזור חזרה לשירותים האחרים ולדברים האחרים ולפונים

עופר ישי: תודה רבה כבוד יושב הראש, נמצא איתנו בזום יוגב שמלי שהוא סמנכ"ל מערך הדיגיטל הלאומי, ואני אשמח אם אפשר יהיה לאפשר לו לדבר, אני כמובן אשלים

עופר ישי:  נמצא איתנו גם שחר נוימן גם מהיחידה שלנו שאחראי על המערכת

עופר ישי:  אם אפשר לתת ליוגב, אני אשלים

יצחק פינדרוס: האמת היא שאנחנו הפסקנו קצת עם הזומים, אבל בסדר

יצחק פינדרוס:  אני רק רוצה התייחסות קצרה כיוון שזו ישיבת המשך, האם התקדמנו, יש לנו פתרון, אין לנו פתרון, אנחנו בדרך לפתרון? בבקשה יוגב

יוגב שמני: קודם כל שלום לכולם

יוגב שמני:  מאז הדיון הקודם אנחנו כמובן התקדמנו כפי שהבטחנו בעיקר מול הביטוח הלאומי

יוגב שמני:  אבל דקה לפני כן אני רוצה כן לחזור ולומר את עמדתנו שזה גם לביטוח לאומי ולשאר המשרדים, הדרך הנכונה לעשות את זה, זה אך ורק באמצעות רשות האוכלוסין

יוגב שמני:  זה רק שיהיה ברור לכולם כדי ליישר קו

יוגב שמני:  אבל עם זאת, אנחנו מבינים שגם אם נצטרך לתת פתרונות ביניים, נפגשנו עם אנשי ביטוח לאומי שמשתפים איתנו פעולה, הגענו לאיזשהו סיכום עקרוני איך נכון לפעול, אני מניח שגם כן יתייחסו בהמשך

יוגב שמני:       ברמה העסקית יש כיוון שנוכל להשתמש במספרים המזהים שיש במוסד לביטוח הלאומי, ולאחר מכן ניתן לשאר הגופים להשתמש באותם מספרים, כלומר זה ישפיע על כל שאר המשרדים, עד שנמצא פתרון אחר

יוגב שמני:  דיברנו גם עם משרד התחבורה, תכף אולי גם עופר יוכל להרחיב, וגם עם משרד הרווחה, כולם בעד הכיוון כל עוד יש באמת פתרון

יוגב שמני:      אני חושב שבעיקר צריך לשמוע עוד לפני המשרד לביטוח לאומי את רשות האוכלוסין אולי יש משהו חדש מבחינתם איך נכון להתקדם, כי כמו שאמרתי בסוף, זו הדרך הנוחה והפשוטה ביותר, אבל אנחנו מבחינתנו, ככל שיש סיכום גם עם ביטוח לאומי נוכל להתקדם גם בצד הטכנולוגי כמובן

יצחק פינדרוס: כמה זמן להערכתם זה ייקח להתכנס לאיזשהו- - -      

יוגב שמני: זה תלוי כמובן גם בביטוח לאומי, כי אנחנו בעצם צריכים לתשאל אותם, נראה לי שנכון לשמוע קודם כל אותם, אבל אחנו נוכל לשים את כל המשאבים הנדרשים כדי לתת מענה

יצחק פינדרוס: דני היה פה בדיון הקודם ואמר שמבחינתו הוא מעביר את הקובץ, אין לו שום- - -      

יוגב שמני: כן, קודם כל דני כמו שאמרתי, משתף פעולה מעולה

יוגב שמני:  זה בעיקר בצד הטכנולוגי של ביטוח לאומי

יוגב שמני:  נכון להרגע קיבלנו לוחות זמנים, שאני מניח של הנציג של ביטוח לאומי, פשוט לא ראיתי מי כל הנוכחים, של כחצי שנה, תכף עופר יתאר את זה יותר טוב, שאנחנו בעצם תלויים בהם כדי לתשאל את המערכות שלהם, וגם כמובן מבחינתנו נדרשת היערכות

יוגב שמני:  אבל אני חייב להגיד שככל שיש הסכמה ויוצאים לדרך, זו כבר אמירה מאוד משמעותית מבחינתנו

יצחק פינדרוס: עוד מעט נשמע את רשות האוכלוסין מה קרה מהישיבה הקודמת בנושא מדיניות משפטית, מדיניות שר, אנחנו נשמע אותם

יצחק פינדרוס:  עופר אם אתה רוצה להשלים בקצרה

עופר ישי: קודם כל באמת ישבנו עם אנשי הביטוח הלאומי, אני גם אציין שהוועדה תקבל מכתב רשמי ממערך הדיגיטל הלאומי שמפרט את מה שעשינו, זה בדרך אליכם, כולל מסמך שמתאר ממש מה שאנחנו מציעים שיקרה, כך שהוועדה תוכל לקיים דיון ספציפי על הפתרון

עופר ישי:  עניינית מה שעשינו, נפגשו עם הצוות, עם דני זקן, עם הצוות שחלק מהאנשים יושבים כאן

עופר ישי:  חשוב להבין שזו מערכת, זה לא העברת קובץ, מדובר פה על מערכת שצריכה להסתנכרן בין המשרדים השונים ויש פה תהליכים, אז חשוב שנבין שזה לא peace of cake, זה מחייב עבודה

עופר ישי:  אבל, חברים, התחלנו לשבת וזה מה שדיברנו

יצחק פינדרוס: להערכתך כמה זמן צריך להתכנס לזה?     

עופר ישי: מהנתונים שדיברנו עם ביטוח לאומי, בין 9-12 חודשים להגיע לפתרון עובד

עופר ישי:  ואני יכול להסביר גם למה זה מורכב ולא פשוט

עופר ישי:  מה שחשוב רק עוד, שגם עם משרד התחבורה אנחנו בקשר וישבנו כבר, כדי לטפל בכל הנושא שלהם, וגם בעזרת הוועדה אנחנו יושבים גם עם רשות המיסים, ולרשות המיסים יש תיק משלה בעניין וגם נשתף איתם פעולה ונוכל לעדכן בדיון הבא איפה אנחנו עומדים

יצחק פינדרוס: כמו שאמרנו בוועדה הקודמת, ברגע שיהיה פתרון של איזשהו קוד, זה בעצם יהיה בידיים שלכם להפוך את זה שאפשר להיכנס לקבל שרות אצל כולם, כל אחד בדינו הוא כמו שעושים היום עם אזרח ישראלי ברשות האוכלוסין

יצחק פינדרוס:  זאת אומרת ברגע שיהיה פתרון, איזה פתרון שלא יהיה, בסוף זה בידיים שלכם אם אני מבין נכון?     

עופר ישי: מאחר ויש הרבה מספרים, וגם מדובר פה על תקופת מעבר, הרי אי אפשר ביום אחד פתאום להפוך את כל המערכות

עופר ישי:  לכן, הרעיון בגדול, שיהיה ווקטור, שתהיה מן מטריצה של מספרים, בהתחלה יהיה מספר 77 או 75 ואחרי זה יבואו כל המספרים הקיימים

יצחק פינדרוס: כמו שקיים לי כאזרח ישראלי

עופר ישי: לא בדיוק, לך יש מספר זהות וזה המפתח היחידי

יצחק פינדרוס: לא, מספר הרישיון שלי הוא אחר

עופר ישי: זה כבר אחר כך, זה כבר מאפיין אבל זה לא המפתח שלך

עופר ישי:  אבל זה הרעיון

יצחק פינדרוס: תודה, אנחנו נעבור עוד מעט לרשות האוכלוסין

יצחק פינדרוס:  אני כן רוצה לחזור חזרה לדיון הקודם

יצחק פינדרוס:  בדיון הקודם היו כמה נושאים, אחד הנושאים המרכזיים שעלו זה הנושא של משרד החינוך, המורים שבעצם מפוטרים בגלל הקושי בדיווח

יצחק פינדרוס:  משרד החינוך הציג שזה פחות או יותר נפתר?     

הדס טלר: זה נפתר, לא פחות או יותר

יצחק פינדרוס: מאז קיבלנו כמה פניות, ואני אשמח שתציגו מה קורה עם הפניות של משרד החינוך?     

רחל מורגנשטיין: אני רחל מורגנשטיין מחיים וחסד, מחלקת קשרי ממשל

רחל מורגנשטיין:  תודה על קיום ישיבת הוועדה החשובה מאוד

רחל מורגנשטיין:  ההצפה של הנושא מול כל משרדי הממשלה באמת גרמה להתקדמות של הפתרון

רחל מורגנשטיין:  עדיין אנחנו רואים שהבעיות בעינן נשארות

רחל מורגנשטיין:      יש לי פה רשימה של 20 מורים שכבר הוכשרו בישראל במערכות, הצליחו לגבות מהם שכר לימוד כשהם היו צריכים ללמוד, וכשהם הגיעו לעבוד אמרו להם שהם לא יכולים לעבוד כי הם לא יכולים לפתוח תיק במשרד החינוך

רחל מורגנשטיין:      בוועדה הקודמת משרד החינוך בישר לנו שבאמת המערכת כבר פועלת

רחל מורגנשטיין:  אנחנו כבר לפני שנה שמענו ממשרד החינוך, ויושב הראש יודע כמה פעמים פנו למשרד החינוך, הבטיחו כן תעבירו את הקובץ אנחנו נפתח להם תיק אצלנו

רחל מורגנשטיין:  הם לא יצטרכו לעשות שום דבר אל תדאגו, רק תישלחו את הקובץ הזה, וכמובן זה לא קרה

רחל מורגנשטיין:  לא לא בספטמבר זה יעבוד, הגיע ספטמבר המורים נאלצו להתפטר כי לא היה להם תיק במשרד החינוך

רחל מורגנשטיין:      עכשיו בוועדה הקודמת אמרו לנו כן תשלחו אותם

רחל מורגנשטיין:  מישהי אחת באמת הצליחה לקבל תיק והיא מורה במסגרת על יסודי, והיא קיבלה גם מספר 55, וזה באמת כל הכבוד שאנחנו מקבלים וועדות ומורה אחת הצליחה להתקבל

יצחק פינדרוס: כמה מורים יש לכם בקובץ וכמה נפתר וכמה לא נפתר?     

רחל מורגנשטיין: בקובץ הזה יש לי יותר, אלו מורים שיש להם את כל המסמכים הנדרשים שבדקנו ועברנו הכל, יש פה 20 מורים שלא יכולים להמשיך לעבוד או שעובדים ללא שכר כדי שביום שיתקבלו

יצחק פינדרוס: איפה הבעיה שאת נתקלת?     

רחל מורגנשטיין: איפה הבעיה זה משרד החינוך יגיד

יצחק פינדרוס: אבל כשמשרד החינוך אומר קיבלתי את הקובץ, מה הוא עונה לכם?     

רחל מורגנשטיין: אז אחד הולך למשרד החינוך, ואי הייתי בקשר עם דליה אמרה כן תשלחי אותם הם יפתחו

רחל מורגנשטיין:  הם הגיעו? לא, לה חסר מסמך אחד, לך אין מסמך אישור מעסיק, אני לא יכולה לעבוד איך אני אביא לך אישור מעסיק? לא, שיכתבו משהו

רחל מורגנשטיין:  בסדר, חוזרים בחזרה, כולם מכירים את ירושלים, איך כיף להגיע לכנפי נשרים, חוזרים בחזרה לבית הספר, מבקשים מסמך, אה אנחנו נכין לך, אין לנו כזה מסמך, יש לנו כזה מסמך

רחל מורגנשטיין:  הדרישות היו שונות לכל אחד, לא הייתה אחידות בדרישות, וזה אני חושבת, היה חלק מהבעיה

רחל מורגנשטיין:  בסופו של דבר אני פשוט מבקשת מיושב הראש אני משאירה את המסמך הזה כאן, תעבירו אותו למשרד החינוך, תודיעו לאנשים שפתחו להם תיק

יצחק פינדרוס: אנחנו צריכים לפתור את הבעיה בעיקרון ולהבין איפה הבעיה

רחל מורגנשטיין: הבעיה היא שאין מענה באמת

רחל מורגנשטיין:  כל אחד במשרד החינוך כשמגיעים פועל לפי הבנתנו

רחל מורגנשטיין:  אין נוהל אחיד שאומר מישהו שמגיע ללא מספר זהות זה מה שהוא צריך לעשות

רחל מורגנשטיין:  כל אחד אומר אה לא, את צריכה את זה, את צריכה את זה

רחל מורגנשטיין:  ייתכן שיש דרישות, אבל בבקשה בוא נוציא נוהל מסודר

יצחק פינדרוס: זאת אומרת שיהיה צ'ק ליסט

רחל מורגנשטיין: כמו שביטוח לאומי יודע להגיע לאנשים מה צריך כדי לעלות על ביטוח לאומי, כמו שרשות האוכלוסין יודעת מה צריך כדי להביא ויזה? גם במשרד החינוך צריך לדעת מה אתם צריכים כדי שאנשים יוכלו לפתוח תיק?     

יצחק פינדרוס: איפה עוד משרדים שאנחנו בינתיים נמצאים מעבר למעבר - - -     

יוראי להב-הרצנו: זה מה שרציתי לשאול, האם זה בעיקר בעיה של משרד החינוך?     

יצחק פינדרוס: לא, היית בדיון הקודם?     

יוראי להב-הרצנו: ממש בהתחלה

יצחק פינדרוס: בדיון הקודם עברנו על כמה וכמה דברים

רחל מורגנשטיין: יש לנו פה מורה שיכולה לספר לכם אם אתם רוצים

רחל מורגנשטיין:  יש לנו נושא מאוד אבסורדי הייתי אומרת, שבמדינת ישראל אנחנו נותנים שירות מאוד מיוחד למי שרוצה לרשום את הילד שלו, את התינוק, למעון או למשפחתון

רחל מורגנשטיין:  בכל מדינה נורמלית ניגשים למעון רושמים את הילד

רחל מורגנשטיין:  בישראל צריכים לפנות לחבר הכנסת הרב פינדרוס, לספר לו לאיזה מעון אנחנו רוצים לשלוח את הילד, להגיד לו מה מספר סמל המעון, והוא פונה לראש זרוע עבודה במשרד הכלכלה מספר לה לאיזה מעון המשפחה רוצה לפנות, ושניהם ביחד יוצרים קשר - - -      

יצחק פינדרוס: זו הבעיה העיקרית שדיברנו מקודם על השירות הדיגיטלי, מחכים שיהיה לו קוד

רחל מורגנשטיין: זה האקסל השני

רחל מורגנשטיין:  משפחות שרוצים להירשם עכשיו

רחל מורגנשטיין:  אני לא מזלזלת, אני מודה לכולם שהם מתגייסים

יצחק פינדרוס: אני קודם אקל עליך, זה לא צריך לפנות אליי, היה דיון כאן בוועדה לפני שלושה שבועות על נושא המעונות

יצחק פינדרוס:  היום יש מרכזייה טלפונית- - -     

רחל מורגנשטיין: מי שאין לו מספר זהות לא יכול להתקשר לשם

יצחק פינדרוס: לא יכול להתקשר למרכזייה טלפונית?     

רחל מורגנשטיין: לא

יצחק פינדרוס: אז הפתרון היחידי זה לפנות? הכנסת לא נותנת לי כל כך הרבה עוזרים

רחל מורגנשטיין: לחבר הכנסת

רחל מורגנשטיין:  שהעוזר שלו מתקשר לזרוע העבודה והם מתקשרים להורים

יצחק פינדרוס: הבנתי

יצחק פינדרוס:  אז אני אבקש אחר כך התייחסות

דליה מזרחי: אני גם רוצה, משרד החינוך

יצחק פינדרוס: כן, משרד החינוך

דליה מזרחי: דליה מזרחי, כוח אדם בהוראה

דליה מזרחי:  קודם כל יש נוהל מסודר, אני באמת בקשר איתה ואני חושבת שכל פעם שקיבלתי ממנה פניה אני חושבת שמיד השבתי

יוראי להב-הרצנו: מה הנוהל?     

דליה מזרחי: יש נוהל שהם צריכים להגיע בכדי להגיע לפתוח תיק ידני, הם צריכים להביא מסמכים בדיוק כמו כל עובד הוראה אחר

דליה מזרחי:  אישור העסקה, אנחנו לא יכולים לפתוח תיק למורה - - -      

יצחק פינדרוס: שניה, אבל יש פה פרדוקס מבין השורות

יצחק פינדרוס:  המעסיק לא יכול להעסיק אותו בלי אישור שלכם

יצחק פינדרוס:  הוא לא יכול לתת לו אישור מועסק בלי אישור שלכם

יצחק פינדרוס:  עכשיו אתם בעצם אומרים לו, את מזכירה לי אני אספר לך סיפור שיסביר לך את האבסורד, ב-2003 הייתה החלטת ממשלה, כשהקימו אז מאחזים, שלא מעבירים כסף ממשלתי לעיריות אם הם לא חותמים שיש היתר בניה, עכשיו אנחנו הינו מקבלים כסף לתכנון, היינו צריכים לחתום שלפרויקט יש היתר בניה

יצחק פינדרוס:  אני אפילו הייתי חותם על זה בלנקו עד שהתחלף היועץ המשפטי שלי, כי היועץ המשפטי שלי נכנס לכנסת, אז החליף אותו ואומר לי אתה יודע על מה אתה חותם? זה לא נכון

יצחק פינדרוס:  אמרתי לו, מה אתה מצפה ממני עכשיו כראש עיר לעשות? לעצור את העיר? איך את מצפה בסוף ברמה הטכנית?     

דליה מזרחי: אני אסביר

דליה מזרחי:  גם עובדי ההוראה שלנו בחינוך המוכר שאינו רשמי, עוד לפני שהם מתחילים לעבוד הם צריכים לבוא ולפתוח תיק

דליה מזרחי:  אבל בכדי שהם יוכלו לבוא ולפתוח תיק אנחנו צריכים שאיזשהו מוסד ירצה לקבל אותם, כי אנחנו לא יכולים לפתוח תיק לכל מי שהיום יבוא וידרוש מאיתנו לפתוח תיק

דליה מזרחי:  אז כנ"ל לגביהם, ברגע שמוסד מוכן לקבל אותם, הם יכולים להביא אישור, וזה נאמר להם, שהמוסד XY מוכן לקבל אותם, ועם זה הם יכולים לבוא ולפתוח תיק

יצחק פינדרוס: בואי נשאל מהבחינה הפרקטית, וכמו שאני מזדהה עם השאלה של יוראי, יש איזשהו צ'ק ליסט שאת אומרת שאלו המסמכים שאני צריכה? תעבירי לוועדה ואנחנו נפרסם

יצחק פינדרוס:  זה הצ'ק ליסט, אל תשאלו שאלות

יצחק פינדרוס:  תחזרו לפה עם א' ב' ג' ד' הכי פשוט

יצחק פינדרוס:  אלה ארבעה דברים, זאת אומרת זה לא יהיה תלוי פקיד באותו הרגע, יש צ'ק ליסט, זה הצ'ק ליסט שאתה צריך להביא, אתה צריך להביא מספר דרכון, ויזה בתוקף, לדוגמא כן? מסמך מהמוסד, לא אישור העסקה, שהוא מעוניין להעסיק אותך, נקרא לילד בשמו

יצחק פינדרוס:  תעביר את זה לוועדה, רבותי חסל סדר אני לא יודע, אני יודע בדיוק מה אני צריך להביא, זה מספר הטלפון לאיפה קבוע תור להגיע, ובזה נגמר העניין

יצחק פינדרוס:  נעשה את זה

דליה מזרחי: באופן עקרוני אין נוהל שיצא החוצה, יש נוהל שיצא לעובדים שלנו במחוזות בכדי שידעו מה לדרוש

יצחק פינדרוס: בואי נשדרג את זה, תוציאו את זה החוצה

דליה מזרחי: נבדוק את זה

דליה מזרחי:  נבדוק את הדברים

דליה מזרחי:  אבל באופן עקרוני בעצם הדרישות הן כמו לכל עובד הוראה אחר, ההבדל הוא שאלה באים למחוז ואלה פותחים תיק

יוראי להב-הרצנו: גברתי, את שומעת פה עדות של נציגה שאומרת שזה לא עובד, את הרגע אמרת בתחילת דבריך שאת בקשר איתה

דליה מזרחי: אם היא הייתה פונה בשביל מישהו ספציפי אני הייתי הולכת לבדוק מה הבעיה

יצחק פינדרוס: אנחנו מעדיפים בוועדה שיהיו פחות פניות, אנחנו מעדיפים לא לעבוד

יצחק פינדרוס:  אני אוהב לא לעבוד

יוראי להב-הרצנו: אדוני, התפקיד שלנו, אנחנו כמובן נשמח לסייע לכל אדם שפונה אלינו, אבל זו לא שיטת עבודה תקינה

דליה מזרחי: לא קיבלנו איזושהי פניה שמשהו לא היה בסדר

רחל מורגנשטיין: איך הם אמורים לפנות? הם צריכים לחזור הביתה, להתקשר, הייתי היום שעתיים וחצי בדרך, הגעתי ואמרו לי חסר לך מסמכים

רחל מורגנשטיין:  למחרת, יש לי פה בבקשה את כל שרשורי המייל אפילו איתך, מה ענית לי שהם צריכים להביא? לא אמרת לי שהם צריכים להביא אישור העסקה במייל הראשון, אז אמרת שהם צריכים להביא דרכון, אישור עבודה וויזה בתוקף

רחל מורגנשטיין:  אחר כך אמרתי לך חסר, לא, צריכים אישור העסקה, אחר כך היה לי עוד מייל הלוך חזור הלוך חזור

רחל מורגנשטיין:  לא היה נוהל מסודר

יוראי להב-הרצנו: למה זה לא מפורסם בשקיפות לכל הציבור?     

דליה מזרחי: אני אבדוק לגבי הנוהל המסודר, ואני אעדכן

יוראי להב-הרצנו: אור השמש עושה נהדר להרבה דברים

יצחק פינדרוס: הכי קל, הכי נוח

דליה מזרחי: אני אבדוק איך אפשר לעשות את זה בצורה יותר מסודרת שיהיה יותר פשוט, אבל באופן עקרוני אנחנו ביצענו את המהלך

יצחק פינדרוס: מצוין

יצחק פינדרוס:  תודה רבה

יצחק פינדרוס:  הביטוח הלאומי, דני

דני קורן: שלום, דני זקן, סגן ראש מנהל הביטוח והגביה

דני קורן:  חשוב מאוד לעשות פה קודם כל אבחנה ממש ברורה בין שני סוגים של אוכלוסיות שאנחנו דנים בהם

דני קורן:  האוכלוסייה הראשונה בעלי דרכון זר שמחזיקים אשרות מסוג א/2-א/4, לבין שאר האוכלוסייה שמחזיקה בדרכון זר שהם לא מסוג א/2-א/4

דני קורן:  א/2-א/4 לעניין חוק הביטוח הלאומי וחוק ביטוח בריאות ממלכתי, זכאים לקבל מעמד של תושב ישראל כמו כל אזרח ישראלי, כולל שירותי בריאות וכולל זכאות לכל ענפי הביטוח הלאומי

יצחק פינדרוס: זה נשמע שגם יש להם את כל המחויבויות של אזרח ישראלי, גם כלפי רשות המיסים וגם כלפי הביטוח הלאומי

דני קורן: נכון

דני קורן:  נכון להיום חשוב שתבינו מה גודל האוכלוסייה

דני קורן:  אנחנו מדברים על 24,537 מבוטחים שמחזיקים באשרה מסוג א/2-א/4 שהם רשומים בביטוח הלאומי כתושבים, ויש לנו את שאר האוכלוסייה

דני קורן:  עכשיו, לגבי א/2-א/4 הפתרון הוא בהישג יד

דני קורן:  באיזה מובן? ודיברנו על זה גם בפעם שעברה, שרשות האוכלוסין אם הייתה מנפיקה להם מספר זהות, כל הבעיה של חידושי אשרות, כל הנושא הזה של יציאות כניסות מן הארץ, יהיה פה מיצוי זכויות מלא וגם לא תהיה שום בעיה מבחינת שאר משרדי הממשלה

דני קורן:  אם הם היו מנפיקים את מספרי הזהות

דני קורן:      למה חשוב שהאוכלוסייה הזאת כן תקבל מספרי זהות? כי זו לא אוכלוסייה זמנית שמגיעה לפה לעבודה זמנית כמו עובדים זרים וכדומה, זו אוכלוסייה שברוב המקרים נשארת פה פרקי זמן משמעותיים, ובעצם אפשר לומר כמעט לכל החיים ובשלב מסוים, לפי הנתונים שלנו, גם מקבלים בסופו של דבר גם אזרחות ישראלית

דני קורן:  זו אוכלוסייה שאני שם אותה כרגע ממש על השולחן, זו אוכלוסייה שצריך לתת לה פתרון מידי וזה בהישג יד

דני קורן:  נקבעה גם ישיבת מנכ"לים בין מנכ"לית הביטוח הלאומי לבין מנכ"ל רשות האוכלוסין בעוד כשבועיים כדי לראות איך אפשר לקדם את הנושא הזה

דני קורן:      לגבי שאר האוכלוסיות שהם לא א/2-א/4, בסופו של דבר יש פה את עופר ישי ועם הצוות שלו, עם הסמנכ"ל יוגב, אנחנו מתקדמים לכיוון הזה, לוחות הזמנים שההערכה הכי ריאלית מדברת על בין 9-12 חודשים

דני קורן:  אנחנו נגיע בסופו של דבר למקום הזה, זה ייתן פתרון לשאר האוכלוסיות שבאמת יהיה פה מספר רץ לגבי כל האוכלוסיות, ומערך הדיגיטל הלאומי יעשה את הסנכרון, אבל חשוב שתבין יושב הראש, שלגבי א/2-א/4 הפתרון לא מומלץ שהוא יעשה במסגרת מערך הדיגיטל הלאומי מבחינת המספרים המזהים שירוצו, אלא אנחנו רוצים שרשות האוכלוסין תנפיק להם את המספרי המזהים

דני קורן:  זה בעצם דרך המלך

יצחק פינדרוס: אמרתי את זה גם בוועדה הקודמת, ואני מחדד את זה גם היום

יצחק פינדרוס:  ברור שדרך המלך הייתה רשות האוכלוסין

יצחק פינדרוס:  הייתה שאלה מהי המדיניות המשפטית? אמרו שהייתה בעיה משפטית אמרתי שאני לא מבין אותה כי לא למדתי משפטים כנראה אז לא הבנתי אותה, ואמרו שיש מדיניות שר, שגם כן, אני יודע דרך אגב וגם מהשרה הקודמת וגם משרים אחר כך, שלא הייתה איזושהי מדיניות שר אבל זו הייתה עמדה

יצחק פינדרוס:  אני אשמח לשמוע שהעמדה הזאת אולי שונה, אולי בבדיקה

יוראי להב-הרצנו: מי השר היום? אני באמת שואל, אני לא יודע

יצחק פינדרוס: מלכיאלי

יצחק פינדרוס:  אי לא מכיר שזה עלה לשר, אני יודע מהשרה הקודמת שהמדיניות שלה הייתה מאוד ברורה בעניין הזה

יצחק פינדרוס:  משרד המשפטים נמצאים פה? אני אנצל את זה שאת כאן, ואני רוצה לשאול אותך תוספת שאלה לשאלה שנשאלה פה, מבחינת החוק הישראלי, תושב ישראל, מה שמוגדר בחוק שירותים לתושבי ישראל, האם זה באמת משמעותי סוג האשרה שהוא נמצא בה? אני מדבר עוד פעם, אם הוא תושב ישראל כך וכך זמן האם זה משנה לגבי החוק מבחינת השירותים שאמורים לתת לו? ואיך משרד המשפטים מציע שהשירותים יינתנו בהינתן שמדינת ישראל עברו למערך הדיגיטלי שאין דרך לקבל שירות בלי מספר זהות

יצחק פינדרוס:  מה העמדה שלכם?     

אביטל שטרנברג: שלום, שמי אביטל שטרנברג, אני ממחלקת יעוץ וחקיקה במשרד המשפטים

אביטל שטרנברג:  כל תושב, גם תושב ארעי זכאי לכל הזכויות הסוציאליות

אביטל שטרנברג:  זה סעיף 2א' הרבתי לחוק הביטוח הלאומי, שאת ההגדרה שבו אימץ גם חוק ביטוח בריאות ממלכתי וגם חקיקה אחרת

אביטל שטרנברג:  עכשיו, כל תושב, ובכלל זה תושב ארעי, צריך לשאת תעודת זהות ובתעודת הזהות חייב להיות מספר מזהה

אביטל שטרנברג:  דהיינו, למעשה לאותם בעלי תושבות ארעי מסוג א/2-א/4 צריך היה לתת מספר מזהה

אביטל שטרנברג:  הסעיף הרלוונטי הם סעיף 1א' ו-24 לחוק מרשם האוכלוסין, פלוס תקנה שלוש לתקנות משרד האוכלוסין רשומים בתעודת זהות

אביטל שטרנברג:  אני לא מבינה למה לא ניתן מסמך מזהה, צריך להינתן מספר מזהה וזה יפתור את כל הבעיות של האוכלוסייה שבה דיברתם בדיון ב-24 בינואר

אביטל שטרנברג:      ככל שאנחנו מדברים על זרים, דהיינו מי שנושאים אשרה מסוג ב' יכולים להיות כל מיני פתרונות

אביטל שטרנברג:  אני קצת נכנסת לטריטוריה לא לי, אני עורכת דין, אבל כל המספרים הפיקטיביים מייצרים די מהומה, ולמעשה כרגע נמצאת לפני קריאה שניה ושלישית הצעת חוק ממשלתית של ביומטריה לזרים, יכול להיות שהתיעוד הביומטרי כשלעצמו יהיה מזהה חד-חד ערכי, יכול להיות שצריך לתת גם איזשהו מספר רץ, לטעמי, מבחינה משפטית אין שום משמעות הגירתית למתן אותו מספר רץ, זה לא מייצר הסתמכות, זה לא מייצר קיבוע, אני לא הייתי חוששת

אביטל שטרנברג:  אבל, שוב, הפתרון הטכני הוא עניין בעיקר לאנשי הדיגיטל ולאנשי רשות האוכלוסין, נראה לי שזה יכול להיות פתרון לכל אוכלוסיות הזרים, עם אשרת ב'

אביטל שטרנברג:  ולא' מספר תעודת זהות חייבים לתת על פי חוק

יצחק פינדרוס: זאת אומרת עמדתכם צריך לתת להם מספר זהות?     

אביטל שטרנברג: לא'

אביטל שטרנברג:  לב' יכולים להיות כל מיני פתרונות

אביטל שטרנברג:  בתוך הממשלה כבר הרבה זמן מחפשים מספר מזהה אחיד לזרים

אביטל שטרנברג:  כל השיטות של מספר למשרד כזה ומספר מהביטוח הלאומי ומספר מפה ומספר משם, מייצרים כאוס ואפשר לפתור את הבעיה הזאת, ואני חושבת שנכון לעשות את זה, בכל מקרה לא נכון לטעמי להשתמש במספרי הדרכונים, כי דרכון אפשר להחליף     

יצחק פינדרוס: אפשר ומחליפים

אביטל שטרנברג: נכון, והשרשור של דרכוני עבר זה לא עניין פשוט, ופשוט חבל על המאמץ

יצחק פינדרוס: אני אספר לך, אני בתקופת הקורונה כשהיו בחירות כל הזמן, הייתי פעם משתמש בדרכון הדיפלומטי ופעם בדרכון שלי, ופתאום אין לי אישור כניסה לישראל או יציאה

יוראי להב-הרצנו: מי טס בקורונה?     

יצחק פינדרוס: הקורונה הייתה הרבה זמן, אני לא מדבר על זה

יצחק פינדרוס:  אתה לא יכול להיכנס או לצאת כי אני לא זכרתי אם נכנסתי בדרכון הדיפלומטי או בדרכון הרגיל שלי ואז הייתי מסתבך כי החזקתי לי שני דרכונים, זה בדיוק לנושא הזה

יצחק פינדרוס:  יוראי רצה לשאול

יוראי להב-הרצנו: אפרופו השאלה של חבר הכנסת פינדרוס לגבי מדיניות שר הפנים, במידה וזו הפרשנות של החוק, ואתם מוסמכים לפרש את החוק בעניין הזה, האם לשר יש סמכות לקבוע מדיניות שסותרת לפי מה שאת אומרת, את הוראות הדין?     

אביטל שטרנברג: הוא יכול לשנות את התקנות, זאת אומרת הרגל המסיימת של הקונסטרוקציה היא תקנות שהן בסמכות שלו

יוראי להב-הרצנו: גברתי, להבנתי היום, גם הא' לא מקבלים מספר זהות

אביטל שטרנברג: על זה בדיוק אני מדברת

יוראי להב-הרצנו: כרגע התקנות והחוק לפי הדין, מחייב מתן מספר זהות או מספר סידורי קבוע? ועל כן אני שואל מאחר וזו הישיבה השנייה בנושא, האם הייתה תקשורת במשרד המשפטים שזו הבנתו של הדין הקיים, לבין משרד הפנים ורשות האוכלוסין שלפעמים, ואני חוויתי את זה באזורי הלהט"ב, מפרשים את ההוראות באופן מאוד דווקני, ולעיתים באופן שסותר את לשון החוק כפי שאתם מפרשים אותה

יוראי להב-הרצנו:  האם היה איזושהי תקשורת והאם הנחתם אותם לעשות את מה שהיה צריך לעשות לפי הדין?     

אביטל שטרנברג: הנושא הזה לא נידון בין המשרדים אבל נמצאים מאחוריך אנשי הלשכה המשפטית של רשות האוכלוסין, אתה מוזמן לשאול אותם

אביטל שטרנברג:  בכל מקרה, הרגל המסיימת של הקונסטרוקציה שהצגתי היא תקנה שהיא בסמכות שר הפנים, שאומרת שבתעודת הזהות יירשמו פרטים נוספים אלה הנוגעים לבעל התעודה, סעיף קטן אחד, מספר הזהות

אביטל שטרנברג:  השר רשאי לשנות את התקנות, התקנות האלו הן בסמכותו, אבל כרגע זאת הקונסטרוקציה המשפטית והעמדה שלנו היא שצריך לתת להם מספרי תעודת זהות

יצחק פינדרוס: אני רוצה להגיד משפט אחד יוראי

יצחק פינדרוס:  לשר יכול להיות הרבה סמכויות בין אם זה קוד ותשים לב עם מה אנחנו מתעסקים פה, באיזה קוד ואיזה מספר הוא ייתן

יצחק פינדרוס:  לשר אין סמכות בתקנות למנוע זכויות מינימליות שמגיעו לתושב ישראל בחוק

יצחק פינדרוס:  כמו שהוא לא יכול לפטור אותם מתשלומי ביטוח לאומי ומס הכנסה, הוא גם לא יכול- - -      

יוראי להב-הרצנו: זה מה שאני בדיוק אומר

יוראי להב-הרצנו:  שהנגזרת שאי מתן המספר הסידורי הקבוע הזה, משליכה על הרבה זכויות ויכולות שנגזרות מאותו דבר

יוראי להב-הרצנו:  ואם התקנה מחייבת לפי פרשנות של משרד המשפטים, אז אני לא מבין אולי יש פער- - -     

יצחק פינדרוס: אז נשמע את משרד הפנים מה התקדם מהדיון הקודם

יצחק פינדרוס:  ואחרי זה שני נציגי פונים

יצחק פינדרוס:  אה סליחה, חבר הכנסת רוט

משה שמעון רוט: תודה רבה, אני רק רוצה לדעת אם אנחנו בונים אבני דרך לפתרון העניין, כי נראה שכולם מסכימים וכל הזמן כולם מסכימים ויודעים להסביר את הבעיה, אז אנחנו לקראת לבנות אבני דרך לפתרון של כל כך הרבה אנשים?     

יצחק פינדרוס: הדיון הזה הוא הדיון השני, הוועדה לא תרד מהנושא הזה עד שהוא יבוא על פתרונו

יצחק פינדרוס:  אמרתי את זה בפעם הקודמת ואני אומר את זה גם הפעם

יצחק פינדרוס:  בין לבין גם הייתה לי שיחה גם עם משרד הפנים וגם עם מנכ"ל משרד הכלכלה שאחראי על השירות הדיגיטלי, גם איתו הייתה לי שיחה בנושא

יצחק פינדרוס:  אנחנו נפתור את זה, אני מסכים עם העמדה העקרונית של משרד המשפטים, שדרך המלך היא רשות האוכלוסין

יצחק פינדרוס:       הסיכום של פעם קודמת בוועדה הייתה באם זה לא יעבוד למצוא דרך עקיפה, שעם זה אני מסכים, זה בדיעבד, אני מסכים גם עם מה שדני זקן אמר, אבל יש פה משהו מאוד מעניין בוועדה הזאת, שביטוח לאומי תמיד נרתמים שני צעדים קדימה ומשרדים אחרים זה לוקח קצת יותר זמן, לפעמים

יצחק פינדרוס:  נשמח לשמוע מי נמצא מרשות האוכלוסין?     

יואל ליפובצקי: יואל ליפובצקי ראש מינהל אוכלוסין

יואל ליפובצקי:  אני אגיד כמה דברים ואחד מהם אולי כן ייתן את הפתרון שאנחנו חושבים שהוא הכי נכון למדינה

יצחק פינדרוס: אני אזכיר לך איפה היינו בפעם הקודמת

יצחק פינדרוס:  בפעם הקודמת הלשכה המשפטית אמרה בתחילת הדיון שיש בעיה משפטית, לאחר מכן היא אמרה שהיא מחכה למדיניות שר

יצחק פינדרוס:  האם העליתם את זה לשר? נמצא? יש מדיניות, אין מדיניות? איפה אנחנו נמצאים?     

יואל ליפובצקי: בדיוק באתי להתחיל עם זה

יואל ליפובצקי:  קודם כל עקרונית, אנחנו מתנגדים לניהול של מרשם לזרים, אמרנו את זה גם קודם

יואל ליפובצקי:  א/1 ו-א/5 גן מקבלי מספר זהות ותעודת זהות ממש עם תוקף

יואל ליפובצקי:  על מה שאנחנו מדברים פה זה על א/2, א/3, ו-א/4

יואל ליפובצקי:  מבחינת רשות אוכלוסין העמדה המשפטית בעיניה עומדת כמו שהציגו את זה בפעם הקודמת

יואל ליפובצקי:  יש לנו מנכ"ל חדש שמונה לפני שבוע, הוא לומד עכשיו את הנושא, ולשאלתך- - -     

יצחק פינדרוס: השאלה אם לפני הרפורמה של שמחה רוטמן, המנכ"ל החדש יכול לעשות over rolling ליועצת המשפטית של הרשות?     

יואל ליפובצקי: המנכ"ל החדש לומד את הנושא, כפי ששמעתם כבר נקבעה פגישה גם עם מנכ"לית ביטוח לאומי, ואחרי שהוא יחליט מה הוא חושב שנכון, הוא ימליץ גם לשר

יואל ליפובצקי:  אנחנו חושבים שהפתרון הוא, מאחר וכל המטרה היא שיהיה איזשהו מספר מזהה שיהיה חד-חד ערכי גם במקרה שתקצה איזשהו מספר מזהה, ושוב החבר'ה פה אמרו מספר זהות, אנחנו לא רוצים שזה ייקרא מספר זהות אלא מספר מזהה כלשהו, ואותו אדם יבוא ויוציא דרכון חדש בקונסוליה הבריטית פה בישראל, אם הוא לא ידווח על הדרכון הזה יהיה פה עכשיו בן אדם עם שתי ישויות, אחד הוא יוכל להזדהות בפני כל מי שבא לו בישראל עם מספר מזהה כזה או אחר, וכשלא בא לו הוא יזדהה עם דרכון זר

יואל ליפובצקי:       ולכן מה שאנחנו מציעים, מאחר והחוק לביומטריה זרים עומד לפני קריאה שניה ושלישית, אני מעריך שזה יהיה לפני תשעת החודשים או 12 החודשים שדובר פה מבחינת מחשוב, אנחנו נוכל להעביר, ברגע שהחוק יעבור, מספר חד-חד ערכי לכל משרדי הממשלה, ואז אותו בן אדם יזוהה חד-חד ערכית בכל מקרה, ולא יוכל להיות עם שניים שלוש ארבע זהויות, אנחנו חושבים שזה הכי נכון

יוראי להב-הרצנו: אני פשוט לא מצליח להבין מה הנפקות בין העובדה שתושב ארעי עם א' מזדהה שיש לו גם אזרחות זרה ודרכון זר, לבין אזרח ישראלי שיש לו גם אזרחות זרה ויכול להזדהות גם בתוך ישראל עם הדרכון הזר שלו כפי שהוא רוצה, מה ההבדל?     

יואל ליפובצקי: אזרח ישראלי יש לו את המספר זהות לאורך כל חייו, אותו מספר זהות ולא משנה איזה דרכונים זרים, גם אם הוא יוציא פורטוגלי וגרמני ואמריקאי, בישראל הוא תמיד עם מספר הזהות הזה לאורך כל הדרך

יואל ליפובצקי:  זה לא משנה איזה עוד דרכון יש

יואל ליפובצקי:  במידה ואתה לא נותן מספר חד-חד ערכי אותו אדם יכול להיות מחר עם שני זהויות, אחד זה המספר מזהה שהוא קיבל מאיתנו, והשני דרכון שהוא מזדהה איתו מתי שבא לו ככה, ומתי שבא לו ככה

יואל ליפובצקי:  גם בפני שוטר וגם בפני- - -     

יוראי להב-הרצנו: לפי משרד המשפטים, לפי העמדה שהוצגה פה, אותו תושב ארעי מסוג א' זכאי למספר סידורי קבוע, כמו אזרח ישראלי שזכאי למספר קבוע

יואל ליפובצקי: אז הלשכה המשפטית שלנו לא מסכימה איתם והם יצטרכו לדבר, לנסות להגיע לעמק השווה

יצחק פינדרוס: אני רוצה לומר משהו, שני דברים

יצחק פינדרוס:  א', מה שאמרת עם החלפת הדרכון, אני נזהר בלשוני ומתאפק, הרי גם היום כשאתם אומרים לו להזדהות עם הדרכון כי זה מה שהוא עושה עם הדרכון, אז הוא בהחלט מחליף דרכון, הוא בזהות אחרת כי זה מה שקורה כרגע

יצחק פינדרוס:  אם יהיה לו מספר מזהה ישראלי, אל תקראו לזה מספר זהות, אתם מפחדים, מספר מזהה ישראלי, מה שיקרה כשהוא יבוא להזדהות במשרד ממשלתי לקבל שירות, אם הוא לא ישתמש במספר הזה זאת תהיה בעיה שלו

יצחק פינדרוס:  אתה הרי לא משנה את המציאות יוראי, המציאות כרגע היא, שהוא בכל מקרה, גם אני אם אני משתמש בדרכון כמו שאמרתי קודם ואני מחליף דרכון אני משתמש בדרכון אחר, אתה לא הולך להרע את המצב או לשנות את המצב

יוראי להב-הרצנו: מה הנפקות?     

יצחק פינדרוס: נכון, אין לזה שום נפקות, והנושא של הוועדה שהיא מעלה זה השירות שהוא לא יכול לקבל שהוא זכאי לה על פי חוק

יצחק פינדרוס:  אני רוצה להגיד משהו אחד לא אליך, אלא למשרד המשפטי שלך

יצחק פינדרוס:  אם היה קם אחד והולך לבית משפט מנהלי ותובע את מדינת ישראל על זה שהוא לא יכול לקבל שום שירות, אתם הייתם בבעיה, רשות האוכלוסין הייתה בבעיה, כי אתם בעצם מונעים ממנו, מדינת ישראל מונעת ממנו משהו שמגיע לו על פי החוק

יצחק פינדרוס:       יש דוחות מבקר המדינה אינספור על תושבי ישראל שמגיע להם על פי החוק את הדברים האלה, אינספור דו"חות מבקרי המדינה, וממשיכים להגיד להם תקשיב יש- - - בסוף הוא לא יכול לקבל שירות, אלא אם כן - - - ולכן אני אומר באופן עקרוני ואני אתן לחברי הכנסת גם להתייחס, אני חושב שכולנו, חברי הוועדה מבחירתנו, יהיה מספר או שרשות האוכלוסין תגיע לפתרון, אם יש מנכ"ל חדש תגיע איתו לפתרון, או שנצטרך לעשות את המעקב שדיברנו עליו, שאף אחד לא שמח בו, אבל נצטרך לעשות את מעקב, כי בסוף יהיה שירות

יצחק פינדרוס:  לא יכול להיות דבר, אנחנו מחויבים על פי חוק, גם על פי אנושיות אבל גם על פי חוק, אנחנו מחויבים לתת את אותם השירותים לאנשים האלה

יצחק פינדרוס:  אתה לא יכול למנוע את זה בטיעון בירוקרטי, אולי הוא יחליף, אולי הוא ישתנה, זו כבר בעיה שלו אם הוא ישנה את זה

יצחק פינדרוס:  אני צריך כמדינה לתת לו את האפשרות לקבל שירות

יצחק פינדרוס:  כן, יוראי

יוראי להב-הרצנו: אני פשוט מקשיב לדברים שלך ובאמת לא יורד לסוף דעתך

יוראי להב-הרצנו:  ראשית כל, הגוף שמוסמך לפרש את החוק במדינת ישראל זו היועצת המשפטים לממשלה ובמקרה הזה משרד המשפטים

יוראי להב-הרצנו:  והנציגה של משרד המשפטים אומרת פה חד-חד ערכית גם למול שאלות הבהרה שהחוק הקיים, הדין הקיים וגם התקנה הקיימת מחייבת אתכם להנפיק מספר סידורי קבוע

יוראי להב-הרצנו:  זה מה שנאמר פה עכשיו

יוראי להב-הרצנו:  אתה רוצה שאקרא לה שוב?     

קריאה: זה תלוי בשר

יוראי להב-הרצנו: לא, ממש לא, השר רשאי לשנות את התקנות אבל התקנה הנוכחית מחייבת אתכם לפי הדין הקיים בישראל להנפיק לאנשים האלה שיש להם את הוויזה מהסוג הזה מספר סידורי קבוע

יצחק פינדרוס: מה שמצחיק זה שאף אחד מהשרים שהיו בשנה וחצי האחרונות לא ביקשו לשנות את המדיניות הזאת

יצחק פינדרוס:  אף אחד מהם, מידיעה

יוראי להב-הרצנו: אתם רוצים לשכנע שיש טעם לפגם או טעם אחר לשנות את התקנה? תואילו לפנות לשר הממונה שזה שר הפנים, שישנה את המדיניות

יוראי להב-הרצנו:  אבל נכון לתקנות שקיימות עכשיו אתם מונעים מתושבים ארעיים שיש להם זכאות לקבל מספר סידורי קבוע, אתם מונעים מהם את זה

יוראי להב-הרצנו:       אני לא הבנתי מה הטעם שבשלו אתם מונעים מאותם אנשים? איזה נפקות יש למדינה? האם אותו אדם עושה שימוש בדרכון הזר שיש לו או לאזרח ישראלי אחר ובין המספר הסידורי שאתם אחראיים עליו, שאתם מנפיקים לו? אתם רוצים שהוא יהיה חד-חד ערכי? תפתחו שיטה שהוא יהיה חד-חד ערכי שהוא יהיה קבוע ולא משתנה, אבל זה תלוי בכם

יוראי להב-הרצנו:  למה אתם לוקחים את חוסר היכולת שלכם כפי שאתם מציגים אותה, להנפיק מספר סידורי חד-חד ערכי קבוע ולא משתנה בזכאות של אותו אדם לעשות בו שימוש? או שימוש בדרכון זר? אני לא יורד לסוף דעתכם

יצחק פינדרוס: לפני שיענה, חבר הכנסת רוט

משה שמעון רוט: אני שומע, חס ושלום זו לא נקודה לנציג זה בכלל לתפיסת העולם, רשות האוכלוסין מדברים כאילו יש להם אחריות של שיטור

משה שמעון רוט:  כאילו יש בעיה שאנשים ישתמשו בזהות כזאת ואחרי זה יחליפו, אוי ואבוי, האח הגדול לא יכול לעקוב אחריו, כי פתאום הוא מתחמק, הוא משתמש או לא משתמש

משה שמעון רוט:  מה הקשר בין אחד לשני? רשות האוכלוסין הם לא אנשי שיטור, הם לא אמורים לנהל את השיטור הזה

משה שמעון רוט:  ואם יש להם בעיה של שיטור אז זו מחלקה אחרת שקוראים לה משטרה ושהם יטפלו אם יש להם בעיה כזאת

משה שמעון רוט:      ובכלל כל הנושא הזה של להסתכל עליהם במין מבט כזה שהבן אדם הזה הולך להשתמש בשני זהויות, גם אם הוא לא הולך להשתמש עם זהות, הוא לא לוקח כסף מביטוח לאומי, הוא לא הולך לעבוד, הוא סתם יושב

משה שמעון רוט:  אנחנו רוצים לתת את האפשרות הזאת לבן אדם, שתהיה לו זהות אחת לכל המערכות, ולא דבר אחד למס, דבר אחר לביטוח לאומי, דבר אחד לבנק ואחרי זה עוד להשתמש עם הדרכון

משה שמעון רוט:  היום הם משתמשים בחמש זהויות שונות לחמישה דברי שונים, וזה מסבך את המערכת, מקשה על האנשים בו בזמן שיש פתרון

משה שמעון רוט:      יוראי דיבר על הנושא הטכני, אני לא מדבר על הצד הטכני המשפטי, אלא אני מדבר על העניין המהותי, כביכול יש שיטור, זה לא שייך לרשות האוכלוסין הנושא הזה

יוסי איפרגן: גם הבנקים לא מכירים במספרים לא של ביטוח לאומי ולא של אף רשות, רק בדרכון

יוסי איפרגן:  גם בתי החולים לא מכירים, כך שהמספר החד ערכי הזה אני לא בטוח שהוא יעזור כל עוד לא דיברתם על כל הגורמים בארץ

משה שמעון רוט: אבל יש פתרון

משה שמעון רוט:  אנחנו מחפשים פתרון

משה שמעון רוט:  אבל השיטור לא יכול להיות חלק מהתמונה

יוסי איפרגן: בפתרון כמו שאמרנו פעם קודמת, שנקבל את מספר הדרכון, נקבל את האינפורמציה של כל אשרות משרד הפנים ואנחנו נוכל להתקדם

יצחק פינדרוס: מאיזה משרד אתה?     

יוסי איפרגן: ביטוח לאומי

יוראי להב-הרצנו: כמו שאמרת עכשיו, יש תורים ארוכים מאוד בלשכות רשות הפנים, שמונעים מאזרחים להנפיק דרכונים, ולכן אולי לא ננפיק לאזרחים תעודות זהות כי ממילא הם לא יכולים להשתמש בשירות שניתן מכוח אותו מספר זהות

יוראי להב-הרצנו:  זה לא הגיוני

יוראי להב-הרצנו:  אם יש לאותם אזרחים או תושבים ארעיים זכאות לקבל מספר סידורי שאתם תקבעו אם הוא חד-חד ערכי כן או לא, זה בסמכות שלכם, שלך אדוני

יוראי להב-הרצנו:  אחרי זה נטפל בנגזרות שניתנות מאותה הזכות שהיא מופיעה בחוק

יוראי להב-הרצנו:  אני לא מצליח להבין

יצחק פינדרוס: אני מסכם, בסופו של דבר אנחנו נצא מכאן, ייקח עוד שבוע עוד שבועיים, אנחנו לא הולכים למרוח את הדבר הזה, עם מספר שאנשים יוכלו להזדהות בו

יצחק פינדרוס:  אני מקווה שרשות האוכלוסין עם המנהל החדש תעלו את זה בפניו ונגיע לפתרון

יוראי להב-הרצנו: אגב, אפשר, אני משוכנע שזה משהו- - -      

יצחק פינדרוס: אני חושב שאני ואתה נגיש הסתייגות שנצביע עליה בוועדת הפנים על החוק הביומטרי, הסתייגות שמחייבת את רשות האוכלוסין ואולי ככה נפתור

יוראי להב-הרצנו: או שלצורך העניין, אני משוכנע, שאפשר להשתמש בעילת הסבירות בערכאות משפטיות על מנת שזו תחייב את - - -      

יצחק פינדרוס: לא צריך להגיע לעילת הסבירות, זהו חוק מחייב

יצחק פינדרוס:  השירות מחייב, בואו

יצחק פינדרוס:  יושב פה נציג מס הכנסה יגיד לך מיד, אדם שגר פה כך וכך חודשים בשנה חייב במס ולא משנה מה מספר הזהות שלו, ומה מספר הדרכון שלו ומה מספר ביטוח הלאומי שלו

משה שמעון רוט: 180 ימים וגם אם הוא לא מזדהה בכלל

יצחק פינדרוס: גם אם הוא לא מזדהה, גם אם הוא הגיע בבטן אונייה

יצחק פינדרוס:  הגיעו לפה פונים, גברת אלישבע רואו

אלישבע רואו: שלום, צוהריים טובים, שמי אלישבע רואו, תודה לכבוד יושב הראש על האפשרות לדבר כאן

אלישבע רואו:  אני רוצה לשתף אתכם בחוויה שלי בשנים האחרונות, למדתי חינוך במכללה ואף סיימתי תואר ראשון ושני בהצטיינות, הייתי מורה בבית הספר נעלה לבנות עולות מרוסיה ואוקראינה, כשמשרד החינוך עבר לרישום המקוון לא הייתה לי אפשרות להסדיר את תיק העובד שלי ופוטרתי מהעבודה, למרות שהייתה לי משרה טובה ואהבתי את ההוראה

אלישבע רואו:       מאז ועד היום אין לי אפשרות לעבוד ולקבל משכורת מתאימה להשכלה שלי, לוותק שלי ולגמולים שלי, כי אין אפשרות להעסיק אותי בצורה רשמית

אלישבע רואו:  פניתי כמה פעמים למשרד החינוך לא הצלחתי להתקדם, גם אני באתי נסעתי חזרתי, מסמכים וכל הסיפור

אלישבע רואו:  פניתי לחיים וחסד הם השקיעו המון זמן ומאמץ לפתור את הבעיה, אבל למרות שהובטח לנו לפני שנה שהעניין יסודר, הנה אנו פה היום עדיין דשים באותה סוגייה

אלישבע רואו:  אני מבקשת ממכם לעשות כל מאמץ לאפשר לסטודנטים שהשקיעו המון בלימודים שלהם פה בארץ להמשיך לגור כאן, ללמד, לחנך, לתרום

אלישבע רואו:  תנו לנו לעשות את זה בכבוד ואיך שמגיע לנו

אלישבע רואו:  תודה

יצחק פינדרוס: תודה רבה

יצחק פינדרוס:  גברת מרמושטיין

משה שמעון רוט: אני רק רוצה להגיד שהגברת מייצגת הרבה מאוד אנשים במצב כזה, כי גם אני הייתי במצב הזה פעם, כן, בפירוש, אחרי הלימודים

אלישבע רואו: אני מכירה עוד הרבה מאוד, ומצחיק כי כשלמדנו פה, הכירו בנו בשנייה, שילמתי אלפי שקלים תואר ראשון, בתואר השני הייתי תלמידה מהמניין

יצחק פינדרוס: אז אולי לא ידעת, לבית הספר שלך הייתה בעיה להוציא לך תעודה והוא התמודד עם המון סיפורים

יצחק פינדרוס:  אז את לא היית מודעת לזה, אבל בית הספר גבה שכר לימוד, זה בסדר גמר

אלישבע רואו: בית הספר סידר את זה

הניה פייגא מרמושטיין: שלום, תודה לכבוד יושב הראש, אני רוצה להגיד כמה מילים

הניה פייגא מרמושטיין:  הניה מרמושטיין

הניה פייגא מרמושטיין:  אני גרה במושב בית חלקיה, ויש לי אשרת ה/4 מעמד חוקי בארץ

הניה פייגא מרמושטיין:  המועצה שלי לא מצליחה לזהות אותנו ויש לנו כמה הפסדים גדולים

הניה פייגא מרמושטיין:  אני משלמת ארנונה כחוק אבל אני לא יכולה לקבל שום הנחה מכיוון שהכתובת שלי לא רשומה במשרד הפנים- - -     

יצחק פינדרוס: למה היא לא רשומה במשרד הפנים?     

הניה פייגא מרמושטיין: כי ה/4 לא רשום בצורה שהם רואים, הם צריכים תעודת זהות, וחיים וחסד ניסו לעזור, המועצה ניסו לעזור

הניה פייגא מרמושטיין:  הם אמרו עד שאנחנו לא רשומים במשרד הפנים- - -     

יצחק פינדרוס: מה קורה בירושלים? יש בעיות כאלה? זאת אומרת אנשים לא רשומים? אה זה רק במקומות שמבקשים את המקום מגורים, בסדר

הניה פייגא מרמושטיין: דבר שני, מוסדות הלימוד מבקשים שנשלם אגרה שלתלמיד חוץ, אפילו שהילדים לומדים בתוך המושב, בתוך המועצה, אבל בגלל שאנחנו לא עם מספר תעודת זהות שרשומה- - -         

יצחק פינדרוס: היועצת המשפטית רוצה לשאול אותך משהו

ורד קירו זילברמן: זו למעשה שאלה לרשות האוכלוסין, מה המניעה שלך להפוך לאזרחית? ואז תהיי זכאית לכל הזכויות?     

יצחק פינדרוס: לא לא השאלה לא לרשות האוכלוסין

יואל ליפובצקי: גם אם היא לא רוצה להיות אזרחית, היא יכולה להיות א/1 או א/5 וגם נשאלת השאלה, ואז כל הבעיות נפתרו

יואל ליפובצקי:  אין לי מושג למה הם לא עושים- - -     

יצחק פינדרוס: אני הייתי בדיון אצלכם ונתתי לכם רשימת דברים

יצחק פינדרוס:  אפוסטיל שהיא צריכה לתת תעודת לידה ותעודה יושר, אתה מכיר את זה?     

יואל ליפובצקי: אפוסטיל זו דרישה פשוטה בינלאומית, בעשרות אלפים- - -     

יצחק פינדרוס: סיפרתי גם בפעם הקודמת על אחד מחברי מועצת גדולי התורה בן 95 שמנסה לעשות עכשיו אזרחות אבל אין לו אישור יהדות כי בית הכנסת שהוא נולד בו, הוא כבר בן 95 אז אין לו אפשרות

הניה פייגא מרמושטיין: חשוב לי כן לציין שלמס הכנסה אין להם בעיה, אני נחשבת תושבת ישראל, אני משלמת מיסים כמו כל תושב ישראל, ואין לי - - -     

משה שמעון רוט: הפתרון הזה להפוך להיות אזרח או להתאים את עצמם למערכת, זה בסדר, זה פתרון אבל זה לא הפתרון

משה שמעון רוט:  כי אנחנו מדברים הרי בפירוש לאלה שזה לא מתאים להם מסיבה כזאת או אחרת, ואנחנו מחפשים פתרון הפוך, אלא לא מחפשים את הפתרון המסוים הזה, אלא פתרון שכל הוועדה הזאת, היא לא וועדת עליה- -      

יצחק פינדרוס: אני אומר במקביל, זה לא עליה ואת צודקת

יצחק פינדרוס:  ישבנו עם רשות האוכלוסין גם כן עם השרה הקודמת

יצחק פינדרוס:  אני מקווה שעם המנהל החדש נצליח כן למצוא כל מיני פתרונות, גם עם שר הקליטה ישבתי בשבוע שעבר על זה, כי גם שם זה תהליך מורכב ומסובך, ודיברנו על זה גם בפעם הקודמת

יצחק פינדרוס:  אחד הדברים, צריך לזכור שחלק גדול מהאנשים האלה, אבל אני לא רוצה לפתוח את הדיון כי כמו שהוא אמר זה דיון של משרד הקליטה, מגיעים מראש לתקופה זמנית, והזמני הופך להיות לקבוע ועד שעושים בעצם את הפרוצדורה היא הופכת להיות לעוד יותר מורכבת

יצחק פינדרוס:  אמרתי שאני מכיר את זה מעצמי, ואני יודע איך זה נראה

יצחק פינדרוס:  אני גם בא מבית להורים שעשו עלייה 30 שנים אחרי שהיו בארץ, אני מכיר את זה, ולכן אלו תהליכים שצריך לטפל בהם

יצחק פינדרוס:      סיפרתי בדיון הקודם שחמותי גרה פה כמעט מאז קום המדינה, בשנת 1952 עלתה לארץ ועשתה אזרחות ב-2019 והפקידה ברשות האוכלוסין שאלה אותה למה את רוצה לעשות עלייה, שאלון, אז היא פשוט בשלב מסוים קמה והלכה ואחרי חצי שנה עזרתי לה, שלחתי אותה לסניף אחר שלא יתחקרו יותר מידי, אבל צריך לבדוק את המסמכים שלה

יצחק פינדרוס:  עכשיו, היא גרה פה מ-1952 עם מספר נכדים לא מבוטל, ילדים פה וכולם, אבל תשאלו אז למה את רוצה עכשיו לעשות עליה?     אני רוצה את נציגת משרד העבודה, ורדה, על נושא המעונות, כי אני רוצה להתכנס לסיום

ורדה מלכה: שלום לכולם, ורד מלכה, אגף לעידוד תעסוקת הורים במשרד העבודה

ורדה מלכה:  ביחס לטענה שהורים שאין תעודת זהות לילד שלהם, לא יכולים לרשום את הילד אז אני רוצה להגיד כך

ורדה מלכה:  עד השנה הזאת היה לנו טופס אנונימי שהיינו מעבירים אותו לגורמים הרלוונטיים מאחר שזה היה נפוץ וצ'יק צ'ק היה עובר להמון אנשים שלא בדיוק רלוונטי שישתמשו בזה, החלטנו השנה לסגור את הטופס האנונימי בצורה כזאת שרק המוקד יוכל להשתמש בו ולרשום את הילדים

ורדה מלכה:  והאפשרות הייתה מ-14 בפברואר ועד 21 בפברואר שזה היה בתקופת הרישום, הורים התקשרו למוקד, המוקדנית לקחה את הפרטים ורשמה את הילד האנונימי

ורדה מלכה:       סך הכל נרשמו 500 ילדים בצורה כזאת, התקשרו למוקד ועשו את הרישום

ורדה מלכה:  כאשר נגמר הרישום, למשל עכשיו אנחנו במרץ אוטוטו, אפשר לבצע את הרישום במוקד פנימי שלנו במשרד

ורדה מלכה:  יש לנו מוקד למנהלות המעון, ההורה למעשה אמור לפנות למנהלת המעון והיא פונה למוקד פנימי אצלנו בתוך המשרד, אם תרצו אני אתן לכם את הטלפון אם אתם לא מודעים לזה, והרישום מתבצע בצורה מאוד קל

יצחק פינדרוס: אני רוצה לבקש בקשה בגלל שאנחנו דנים פה בוועדה בפעם השנייה באותו דבר

יצחק פינדרוס:  תקצו כמה ימים, אבל תודיעו את זה, שאפשר להתקשר ישירות למוקד, סתם כי אני עצלן אני לא אוהב שמגיעים אליי כל הפניות ואני מפנה את זה אליכם

יצחק פינדרוס:  פשוט להגדיר פרק של זמן, זה הטלפון של המוקד, תתקשרו למוקד אותם אנשים בשביל שלא ייווצר מצב, ונשתדל להגיע לרוב האנשים

יצחק פינדרוס:  כמו שאמרו מקודם, יש 23,000 כאלה, רוב האנשים הם מתרכזים בשניים שלושה מקומות שהם ידעו באזורים האלה שזה עובד, או שאת אומרת שזה כבר עבד, אבל אם לא בואו נקצה איזשהו זמן שנוכל לעשות את זה

ורדה מלכה: אני יודעת שמבחינת לוחות הזמנים זה קצת בעייתי כי תקופת הרישום הסתיימה ועכשיו אנחנו כבר לקראת וועדות קבלה

יצחק פינדרוס: הפנימי שיישאר בנוהל הפנימי, אבל את יודעת מה, לפחות להעביר לחיים וחסד את המספר, הדברים שנתקעים, פשוט מוריד עבודה מעצמי

יצחק פינדרוס:  נציג המשטרה שנמצא, אתם רוצים להתייחס לנושא שדיברו שאנשים משתמשים בזהויות כפולות? אני דרך אגב לא יודע למה לא השתמשתי אני בדרכון האמריקאי שלי עד לפני שלוש שנים כשיכולתי, אותו דבר דרך אגב, וגם עם אזרחות ישראלית

ינון מגל: אתה מדבר על הנושא האכיפתי?      

יצחק פינדרוס: העלו פה שיש בעיה

יצחק פינדרוס:  אם אתם חושבים שיש בעיה כזאת, אם תהיה אם ננפיק מספר מזהה האם תהיה בעיית אכיפה?     

ינון מגל: ינון מטלון ראש מדור מחשוב תנועה

ינון מגל:  נכון להיום כשאנחנו נותנים דוחות לנקנסים גם לאנשים שהם זרים, אנחנו משתמשים בדרכון

ינון מגל:  מאחורי הקלעים אנחנו מנפיקים מספר חד-חד ערכי שאנחנו משתדלים שהוא ילווה את הבן אדם

יצחק פינדרוס: אז גם לכם יש מספר?     

ינון מגל: כן גם לנו יש מספר כזה

ינון מגל:  המספר הזה נרשם על גבי הדו"ח, ובאמצעות המספר הזה הנקנס, שהוא זר, יכול להשתמש בו ולהגיש בקשות שונות

ינון מגל:  זה בנושא של דו"חות

ינון מגל:  בנושא של נפגעי עבירה גם כן יש לנו פתרון, בן אדם שהוא נפגע עבירה והוא זר, הוא מקבל קוד וסיסמה שבאמצעותם הוא יכול להיכנס למערכת מנע, מערכת נפגעי עבירה, ושם הוא יוכל גם כן לקבל את המענה

ינון מגל:  הוא לא מקבל מענה מושלם כמו שמקבל בן אדם שיש לו תעודת זהות, מהבחינה הזאת שאם הוא נפגע של כמה עבירות, באמצעות כל קוד וסיסמה של כל עבירה הוא רואה את זה בנפרד, מה שאזרח יכול לראות בבת אחת את הכל

יצחק פינדרוס: אבל הוא יכול לעקוב כמו כל אזרח ישראלי איפה התיק נמצא, איפה התלונה שלו נמצאת, מה קורה?     

ינון מגל: כן

ינון מגל:  יש דברים שהוא לא יכול לעשות באמצעות הקוד והסיסמה כי זה קוד פחות חזק ופחות מוקשח, לדוגמה נפגע עבירה רגיל יכול להחליט בהתחלה שהוא רוצה לקבל את המידע באמצעות סמסים, אחר כך הוא רוצה לשנות את זה למענה קולי, הוא יכול לעשות את זה באמצעות ההזדהות החזקה שיש לו באזור האישי, מה שזר לא יכול לעשות, אלא בפעם הראשונה שהוא מקבל את הקוד והסיסמה הוא מחליט, ואם הוא רוצה לשנות את זה הוא צריך ללכת לתחנת משטרה ולהגיד שהוא רוצה לשנות את אופן קבלת העדכונים, אבל את כל שאר הדברים הוא יכול לקבל

ינון מגל:      אנחנו מבחינים בין מידע שהוא מידע הכרחי כמו הנושא של נפגעי עבירה, וכמו הנושא של קיבלת דוחות ואתה רוצה להגיב עליו, לבין דברים נוספים שהמשטרה נותנת, כמו נושא של הגשת תלונה, שזה אם אין לך אפשרות ואין לך הזדהות חזקה, אם תיפתר הבעיה למשרדים אחרים בעצם תפתור גם את הבעיה שלנו, זאת אומרת אם יהיה איזה מזהה אחד חד-חד ערכי לכל משרדי הממשלה, גם אנחנו נעשה בו שימוש ונוכל לאפשר ולחשוף פרטים באזור האישי גם לאותם אנשים זרים

ינון מגל:  בעצם ברגע שתיפתר הבעיה היא תיפתר עבור כולם, כולל בעצם נתונים שהמשטרה חושפת

יצחק פינדרוס: אני רוצה להתכנס לסיכום, רק אולי נציג מס הכנס האם יש לו מה להוסיף, אנחנו נשמח

שמוליק עזרזר: שמוליק עזרזר, אני אחראי על המרשם, גם על המרשם של תושבי חוץ וגם מרשם של התאגידים

שמוליק עזרזר:  בואו נכנס על תושבי חוץ, אני חושב שכל מה שנאמר פה הוא נכון, גם לנו יש בעיה לאתר את תושבי החוץ האלה ולתת להם את הזכויות

שמוליק עזרזר:  זאת אומרת, אם שכיר בא אנחנו רושמים אותו ואז הוא מקבל את הזכויות לפי המבחנים, ואותו דבר גם עצמאי- - -     

יצחק פינדרוס: נותנים לו 6-6     

שמוליק עזרזר: אנחנו נותנים לו 6-6, אנחנו מנהלים גם עבורי תושבי חוץ שהם לא בארץ, אצלנו המרשם הרבה יותר גדול מביטוח לאומי, כי זה משמש אותנו גם לתושבי חוץ שהם לא בארץ שהם רוכשים פה נכסים, מנהלים פה עסקים

שמוליק עזרזר:  זה לא רק לזה, המרשם שלנו ימשיך להיות גם אם אנחנו נסכם על איזשהו מספר שיהיה, המספר יהיה כי אנחנו נצטרך לחלק את זה לשתי קבוצות

שמוליק עזרזר:  לקבוצה אחת שנמצאת פה, שמתנהלת פה בארץ ולקבוצה אחרת שלא נמצאת פה בארץ

שמוליק עזרזר:       כל מה שאנחנו עושים פה זה יכול לעזור לנו, הם היום מתחת לרדאר מבחינתנו, גם אלו שרוצים את הזכויות וגם אלו שיש להם את החובות

שמוליק עזרזר:  זאת אומרת, אלה שרוצים את הזכויות, באיזשהו מקום יהיו חובות

שמוליק עזרזר:  הם ייקחו את זה בחשבון כי למעשה, החבר'ה האלה הם מתחת לרדאר

שמוליק עזרזר:  כמו הגברת, אם היא תעבוד במספר מקומות עבודה, יהיו לה מספר מספרים, אחנון לא נדע עליה ונשלם מס של אדם יחיד

יצחק פינדרוס: אני הייתי יכול לעשות אותו הדבר עם הדרכון האמריקאי שלי

יצחק פינדרוס:  הייתי נכנס לאיזשהו מקום ועם הדרכון האמריקאי שלי נרשם, ואז בחיים לא היית יודע שאני עובד בעוד עבודה, תיאורטית

יצחק פינדרוס:  לכן אני טוען- - -     

שמוליק עזרזר: נכון

שמוליק עזרזר:  אנחנו מנסים לכנס את זה כמה שיותר שיהיה המספר אחד

שמוליק עזרזר:  גם מבחינתנו, הקמנו מערכת חדש לתושבי חוץ שאנחנו ורושמים אותם ומנסיך למצות את האינדיקציה כמה שיותר על אותו אדם, אבל עדיין זה בעייתי מבחינתנו היינו מעדיפים תעודת זהות ברור

יצחק פינדרוס: אני אחזור לסיכום ובעצם לסיכום הקודם, ובואו נאמר שאם לא היה מנהל חדש לרשות האוכלוסין, הייתי נשאר בסיכום הקודם, ודורש, כמו שאמרתי ממנכ"ל משרד הכלכלה וגם מה שדיברנו בוועדה הקודמת לסיים את העניין עם ביטוח לאומי ולהתקדם הלאה

יצחק פינדרוס:  אנחנו נקיים דיון בקרוב, לא במושב החורף כי זה לא מעשי, אבל ממש בקרוב לקבל את המדיניות של מנהל האוכלוסין, לשמוע אם יש שינוי בעמדה שלהם

יצחק פינדרוס:  אם אין שינוי בעמדה שלהם והעמדה של משרד המשפטים לא מקובלת עליהם, נאלץ להיות אמריקאים לצורך העניין, ולהשתמש ב-social security, אולי זה יותר קליט לאנשים אבל נשתמש במספר ביטוח לאומי ונהפוך אותו אצלכם בממשל זמין אם לא תהיה ברירה זה מה שנאלץ לעשות

יצחק פינדרוס:      משרד החינוך, אני אשמח מאוד שתוציאו איזשהו צ'ק ליסט לאנשים שידעו עם מה הם יכולים לבוא

יצחק פינדרוס:  עוד דבר, יכול להיות שזה לא נוגע אליך, אבל יכולים לבדוק במשרד, מה קורה עם הסטודנטים איך הם נרשמים בלימודים שלהם, כי זה גם משהו שנתקלנו בו

יצחק פינדרוס:  יש פתרון היום לסטודנטים?     

רחל מורגנשטיין: יש עוד נושא אחד, שמשרד החינוך אלו כל האנשים שיפתחו להם תיק ועבדו פה, מה קורה לכל הזכויות הרטרו שלהם שהם מפסידים?     

יצחק פינדרוס: אז שיעבירו את הנוהל מה קורה עם האנשים האלה, שיעבירו לוועדה

יצחק פינדרוס:  ואנחנו נקיים- - -     

דליה מזרחי: אז יש צורך לבדוק עם הסטודנטים, לא הבנתי?      

יצחק פינדרוס: איך התואר שלהם נרשם בסוף? אך זה עובד? אמרנו את זה כמה פעמים עשות בדיקה אצלכם במשרד

יצחק פינדרוס:  נשמח שתעבירו לנו מה השירות שבן אדם צריך לעשות, לא נוהל שהשר צריך לחתום עליו

יצחק פינדרוס:  מה בן אדם צריך לעשות? אנא הבא עמך א' ב' ג' ד', תבוא עם זה, אלו שעות קבלת הקהל, זה הנוהל לקבוע פגישה

יצחק פינדרוס:  שהוועדה תדע

יצחק פינדרוס:  אנחנו בוועדה מאוד מנסים לפשט את הדברים כמה אפשר

דליה מזרחי: אין בעיה אנחנו נחדד את זה, אני רק רוצה להגיד שבפורטל כמו כל עובדי ההוראה האחרים יש את הנתונים בדיוק כמו כולם

יצחק פינדרוס: בסדר גמור, תביאי את זה לוועדה

יצחק פינדרוס:  נשמח מאוד להיות מקוונים

יצחק פינדרוס:  תודה רבה לכולם, תהיה ישיבת המשך, תודה